CELEX: 32020R1281
Language: el
Date: 2020-09-14 00:00:00
Title: Εκτελεστικός κανονισμός (ΕΕ) 2020/1281 της Επιτροπής της 14ης Σεπτεμβρίου 2020 για τη μη έγκριση της δραστικής ουσίας ethametsulfuron-methyl, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (Κείμενο που παρουσιάζει ενδιαφέρον για τον ΕΟΧ)

15.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 301/7
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1281 ΤΗΣ ΕΠΙΤΡΟΠΗΣ
         της 14ης Σεπτεμβρίου 2020
         για τη μη έγκριση της δραστικής ουσίας ethametsulfuron-methyl, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 80 παράγραφος 1 στοιχείο α) του κανονισμού (ΕΚ) αριθ. 1107/2009, πρέπει να εφαρμόζεται η οδηγία 91/414/ΕΟΚ του Συμβουλίου (2), όσον αφορά τη διαδικασία και τους όρους έγκρισης, στις δραστικές ουσίες για τις οποίες έχει εκδοθεί απόφαση σύμφωνα με το άρθρο 6 παράγραφος 3 της εν λόγω οδηγίας πριν από τις 14 Ιουνίου 2011. Για την ουσία ethametsulfuron-methyl, στις 23 Φεβρουαρίου 2011 εκδόθηκε η απόφαση 2011/124/ΕΕ της Επιτροπής (3), σύμφωνα με το άρθρο 6 παράγραφος 3 της εν λόγω οδηγίας.
                  
               
                     (2)
                  
                  
                     Στις 29 Ιουνίου 2010 η εταιρεία DuPont de Nemours GmbH υπέβαλε στο Ηνωμένο Βασίλειο αίτηση καταχώρισης της δραστικής ουσίας ethametsulfuron-methyl στο παράρτημα Ι της οδηγίας 91/414/ΕΟΚ, σύμφωνα με το άρθρο 6 παράγραφος 2 της οδηγίας 91/414/ΕΟΚ. Με την απόφαση 2011/124/ΕΕ επιβεβαιώθηκε ότι ο φάκελος ήταν «πλήρης», υπό την έννοια ότι μπορεί να θεωρηθεί ότι ικανοποιεί, καταρχήν, τις απαιτήσεις δεδομένων και πληροφοριών των παραρτημάτων II και III της οδηγίας 91/414/ΕΟΚ.
                  
               
                     (3)
                  
                  
                     Στη συνέχεια, η εταιρεία FMC Agricultural Solutions A/S απέκτησε όλα τα δικαιώματα όσον αφορά την ουσία ethametsulfuron-methyl από την εταιρεία DuPont de Nemours GmbH.
                  
               
                     (4)
                  
                  
                     Η αξιολόγηση των επιδράσεων της ουσίας ethametsulfuron-methyl στην ανθρώπινη υγεία, στην υγεία των ζώων και στο περιβάλλον για τις χρήσεις που προτείνονται από τον αιτούντα διενεργήθηκε σύμφωνα με τη διαδικασία που προβλέπεται στο άρθρο 6 παράγραφοι 2 και 4 της οδηγίας 91/414/ΕΟΚ. Στις 17 Σεπτεμβρίου 2012 το Ηνωμένο Βασίλειο υπέβαλε στην Επιτροπή και στην Ευρωπαϊκή Αρχή για την Ασφάλεια των Τροφίμων (στο εξής: Αρχή) σχέδιο έκθεσης αξιολόγησης.
                  
               
                     (5)
                  
                  
                     Το σχέδιο έκθεσης αξιολόγησης εξετάστηκε από τα κράτη μέλη και την Αρχή. Η Αρχή υπέβαλε στην Επιτροπή το συμπέρασμά της (4) σχετικά με την εκτίμηση κινδύνου από φυτοφάρμακα όσον αφορά τη δραστική ουσία ethametsulfuron-methyl στις 11 Δεκεμβρίου 2013. Τον Απρίλιο του 2014 η Ευρωπαϊκή Επιτροπή έδωσε εντολή στην Αρχή να διοργανώσει και να διενεργήσει επιστημονική επαναξέταση όσον αφορά τα νέα δεδομένα για έναν μεταβολίτη της ουσίας ethametsulfuron-methyl. Η Αρχή υπέβαλε στην Επιτροπή το επικαιροποιημένο της συμπέρασμα (5) στις 14 Ιουλίου 2014.
                  
               
                     (6)
                  
                  
                     Με επιστολή της στις 7 Μαΐου 2020, η FMC Agricultural Solutions A/S απέσυρε την αίτηση για την έγκριση της ουσίας ethametsulfuron-methyl.
                  
               
                     (7)
                  
                  
                     Λόγω της απόσυρσης της αίτησης, η ουσία ethametsulfuron-methyl δεν θα πρέπει να εγκριθεί.
                  
               
                     (8)
                  
                  
                     Ο παρών κανονισμός δεν αποκλείει την υποβολή νέας αίτησης για την ουσία ethametsulfuron-methyl σύμφωνα με το άρθρο 7 του κανονισμού (ΕΚ) αριθ. 1107/2009.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Μη έγκριση δραστικής ουσίας
            Η δραστική ουσία ethametsulfuron-methyl δεν εγκρίνεται.
         
         
            Άρθρο 2
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Σεπτεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 309 της 24.11.2009, σ. 1.
         
            (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).
         
            (3)  Απόφαση 2011/124/ΕΕ της Επιτροπής, της 23ης Φεβρουαρίου 2011, με την οποία αναγνωρίζεται καταρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση της ουσίας ethametsulfuron στο παράρτημα I της οδηγίας 91/414/ΕΟΚ του Συμβουλίου (ΕΕ L 49 της 24.2.2011, σ. 42).
         
            (4)  Ευρωπαϊκή Αρχή για την Ασφάλεια των Τροφίμων (ΕFSA), 2014. Conclusion on the peer review of the pesticide risk assessment of the active substance ethametsulfuron (evaluated variant ethametsulfuron-methyl)[Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία ethametsulfuron (αξιολογήθηκε η παραλλαγή ethametsulfuron-methyl)]. EFSA Journal 2014·12(1):3508, 94 σελίδες, doi:10.2903/j.efsa.2014.3508.
         
            (5)  Ευρωπαϊκή Αρχή για την Ασφάλεια των Τροφίμων (ΕFSA), 2014. Conclusion on the peer review of the pesticide risk assessment of the active substance ethametsulfuron (evaluated variant ethametsulfuron-methyl)[Συμπέρασμα σχετικά με την επιστημονική επανεξέταση της εκτίμησης κινδύνου από φυτοφάρμακα όσον αφορά τη δραστική ουσία ethametsulfuron (αξιολογήθηκε η παραλλαγή ethametsulfuron-methyl)]. EFSA Journal 2014·12(7):3787, 96 σελίδες, doi:10.2903/j.efsa.2014.3787.